**Էռնեստինա Պերես-Բարաոնա** (իսպ.՝ Ernestina Pérez Barahonaօգոստոսի 8, 1865(1865-08-08), Վալպարաիսո, Չիլի - 1951), չիլիացի բժիշկ, ակտիվիստ և ֆեմինիստ, եղել է Չիլիի համալսարանի բժշկական ֆակուլտետի առաջին ուսանողներից մեկը և Լատինական Ամերիկայի երկրորդ կին բժիշկը՝ Էլոիզ Դիասից հետո։

Կենսագրություն
--------------

Պերես-Բարաոնան հետտարրական կրթություն է ստացել Լեբրուն Պինոչետի դպրոցում։ 1883 թվականին նա ստացել է գրականության բակալավրի աստիճան և նույն թվականից սկսել է սովորել բժշկություն։ 1887 թվականի հունվարին նա ստացել է բժշկի կոչում՝ վիրաբույժի որակավորմամբ։ 1888 թվականին մեկնել է Բեռլին և ընդունվել Ֆրիդրիխ Վիլհելմի անվան համալսարան։ Նա դասընթացները անցկացրել է տղամարդկանց հետ, սակայն համալսարանի ադմինիստրատորները էկրան են տեղադրել՝ մյուս ուսանողներին թույլ չտալու համար նրան տեսնել։ Նա եղել է համալսարանում բժշկություն սովորած առաջին կինը։ Երկու տարի անց Պերես-Բարաոնան ուսումը շարունակելու նպատակով մեկնել է Փարիզ։

1894 թվականին Պերես-Բարաոնան վերադարձել է Չիլի և Սան Բորխայի հիվանդանոցում սկսել զբաղվել բժշկությամբ։ Չիլիի նախագահ Խոսե Մանուել Բալմասեդայի խնդրանքով նա բժշկության դասեր է անցկացրել աղջիկների համար։ 1910 թվականին մեկնել է Եվրոպա և Լայպցիգում հրատարակել իր Գինեկոլոգիայի ձեռնարկ գիրքը։

Գերմանիայում գտնվելու տարիներին նշանակվել է Բեռլինի բժշկական ակադեմիայի պատվավոր անդամ և դարձել առաջին հարավամերիկացին, որն արժանացել է այդ կոչմանը։

Իր կարիերայի ընթացքում նա առավել հետաքրքրված է եղել կանանց առողջությամբ, անձնական հիգիենայով և կողմնակից է եղել կանանց կրթությունը։ Պերես-Բարաոնան եղել է կանանց ակումբի և Չիլիի Կարմիր Խաչի անդամ, նա հիմնադրել է Կանանց համալսարանական ասոցիացիան։ Հասարակական առողջության և հիգիենայի նկատմամբ իր հետաքրքրության հետ կապված նա մտահոգված է եղել ալկոհոլիզմով և քայլեր է կատարել, որ դա կազդի չիլիացիների վրա։

Էռնեստինա Պերես-Բարաոնան մահացել է 1951 թվականին։ Մահից տարիներ անց «Չիլիի կանանց միությունը» (իսպ.՝ La Unión Chilena De Mujeres) նրա պատվին անցկացրել է հատուկ ժողով, որի ժամանակ ելույթ է ունեցել չիլիացի իրավաբան, քաղաքական գործիչ Ելենա Կաֆարենան։ Ժողովի ընթացքում նրան մեծարել են Հարավային Ամերիկայում կանանց համար բժշկության ոլորտը ունեցած ավանդի և ֆեմինիստական շարժման մեջ ունեցած վաստակի համար։

Ծանոթագրություններ
------------------

1. ↑  *Carlos G. Osorio Abarzúa* The first chilean female doctors: Eloísa Díaz Insunza and Ernestina Pérez Barahona. — 3-e изд. — Revista Medica de Chile, 2019. — Т. 147. — С. 367–371.
2. ↑  "Ernestina Pérez (1868-1951)". *Memoria Chilena* (in իսպաներեն). Արխիվացված է the original 2020 թ․ օգոստոսի 6-ին. Retrieved 2020 թ․ սեպտեմբերի 25. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  Reveduc (2016 թ․ մայիսի 9). "Ernestina Pérez Barahona: El Valiente Itinerario De Una Médico Cirujano". *Revista de Educación* (in իսպաներեն). Արխիվացված է the original 2020 թ․ փետրվարի 20-ին. Retrieved 2020 թ․ սեպտեմբերի 25. `{{cite web}}`: Unknown parameter `|deadlink=` ignored (`|url-status=` suggested) (help)
4. 1 2  Macho-Stadler, Marta (2017 թ․ օգոստոսի 8). "Ernestina Pérez Barahona, médica". *Mujeres con ciencia* (in իսպաներեն). Արխիվացված է the original 2020 թ․ սեպտեմբերի 27-ին. Retrieved 2020 թ․ սեպտեմբերի 25. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  Parker, William Belmont (1920). *Chileans of To-day* (Public domain ed.). G. P. Putnam's sons. pp. 496–.
6. ↑  "Homenaje a la doctora Ernestina Pérez Barahona". *Memoria Chilena* (in իսպաներեն). Արխիվացված է the original 2020 թ․ հուլիսի 26-ին. Retrieved 2020 թ․ սեպտեմբերի 25. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  "Conferencia sobre el alcoholismo : dada en el Club de Señoras". *Memoria Chilena* (in իսպաներեն). Արխիվացված է the original 2020 թ․ սեպտեմբերի 10-ին. Retrieved 2020 թ․ սեպտեմբերի 25. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Ernestina Pérez Barahona: EL VALIENTE ITINERARIO DE UNA MÉDICO CIRUJANO(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 8321157100636572740002 · WorldCat VIAF: 8321157100636572740002 |

 |